Grigorij Perelman
Grigorij Perelman, f. 1966, russisk matematiker, som i 1990'erne har virket ved flere amerikanske universiteter. Perelman har gjort sig bemærket med sine bidrag til riemannsk geometri og har vundet verdensberømmelse med sin bekræftelse i 2002-03 af Poincarés formodning, som indtil da var et af matematikkens største uløste problemer. Det blev fremsat i 1895 (1904) af den franske matematiker Henri Poincaré. Perelman blev efterfølgende tildelt Fields-medaljen i 2006 og præmien på 1 mio. dollars i 2010 for sin løsning af Poincarés formodning som et af de syv Millennium Prize Problems, opstillet af det amerikanske Clay Mathematics Institute. Den publicitetssky matematiker ønskede ikke at modtage hverken medaljen eller præmien.